Монгол Улсын Их Хурлын 2007 оны намрын ээлжит чуулганы Байгаль орчин, хүнс, хөдөө аж ахуйн байнгын хорооны  2008 оны 1-р сарын 29-ний өдөр /Мягмар гариг/-ийн хуралдаан 10 цаг 20 минутад Төрийн ордны *В* танхимд эхлэв.

            УИХ-ын гишүүн *А*.*Бакей* ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 17 гишүүнээс 9 гишүүн ирж, 5.9 хувийн ирцтэй байв. Үүнд:

**Чөлөөтэй:** *Я*.Санжмятав, Н.Баяртсайхан, Г.Занданшатар, Ч.Содномцэрэн, Д.Тэрбишдагва

**Өвчтэй:**   *Сү*.Батболд, *Ц*.Дамиран

            Тасалсан *Ц.Цэнгэл*

***Нэг.Байгаль орчныг хамгаалах тухай хуульд нэмэлт, өөрчлөлт оруулах тухай хуулийн төсөл /эцсийн хэлэлцүүлэг/***

Хэлэлцэж буй асуудалтай холбогдуулан Байгаль орчны сайд Г.Шийлэгдамба, дэд сайд Дэлгэрцогт, газрын дарга Д.Банзрагч, УИХ-ын Тамгын газрын зөвлөх *Х*.Бат-Эрдэнэ, Байгаль орчны байнгын хорооны референт Д.Мягмарсүрэн, Д.*Мяхдадаг* нар байлцав.

Уг хуулийн төслийг эцсийн хэлэлцүүлэгт бэлтгэсэн тухай УИХ-ын гишүүн, ажлын хэсгийн *ахлагч Ч*.Раднаа танилцуулга хийв.

Танилцуулгатай холбогдуулан УИХ-ын гишүүдээс асуулт, санал гарсангүй.

***А*.*Бакей***:-Ойн тухай хуульд өөрчлөлт оруулах тухай хуулийн төслийг дэмжье гэсэн гишүүд гараа өргөнө үү.

Зөвшөөрсөн                  9

Татгалзсан                   0

Бүгд                             9

Гишүүдийн *олонхийн* саналаар дэмжигдлээ.

Засгийн газрын тусгай сангийн тухай хуульд өөрчлөлт оруулах тухай хуулийн төслийг дэмжье гэсэн гишүүд гараа өргөнө үү.

Зөвшөөрсөн                  9

Татгалзсан                   0

Бүгд                             9

Гишүүдийн *олонхийн* саналаар дэмжигдлээ.

Байгаль орчныг хамгаалах тухай хуульд нэмэлт, өөрчлөлт оруулах тухай хуулийн төслийг эцсийн хэлэлцүүлэгт УИХ-ын чуулганы нэгдсэн хуралдаанд оруулъя  гэсэн саналыг дэмжиж байгаа гишүүд гараа өргөнө үү.

Зөвшөөрсөн                  9

Татгалзсан                   0

Бүгд                             9

Гишүүдийн *олонхийн* саналаар дэмжигдлээ. Хуулийн төслийг эцсийн хэлэлцүүлэгт бэлтгэсэн тухай Байнгын хорооны санал, дүгнэлтийг УИХ-ын гишүүн, ажлын хэсгийн ахлагч Ч.Раднаа танилцуулахаар тогтов.

ТАНИЛЦСАН:

БАЙГАЛЬ ОРЧИН, ХҮНС,

ХӨДӨӨ АЖ АХУЙН БАЙНГЫН

ХОРООНЫ ДАРГА                                                                   *Я*.САНЖМЯТАВ

ТОВЧ ТЭМДЭГЛЭЛ ХӨТӨЛСӨН:

Хуралдааны нарийн

бичгийн дарга                                                               *Ц*.НАРАНТУЯА

**БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН**

**ХОРООНЫ 2008 ОНЫ 1 ДҮГЭЭР САРЫН 29-НИЙ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

***А*.*Бакей***:-Та бүхний өглөөний амгаланг айлтгая. Байгаль орчин, хүнс, хөдөө аж ахуйн байнгын хорооны 2008 оны 1-р сарын 29-ний өдрийн хуралдаанд ирвэл зохих 17 гишүүнээс одоогийн байдлаар ирж байгаа, бүртгүүлснээр 10 гишүүний ирцтэй байна. Тийм учраас өнөөдрийн хуралдааныг нээх саналтай байна. За нээе.

            Өнөөдрийн хуралдаанаар хэлэлцэх асуудлыг танилцуулъя. Ганцхан асуудал хэлэлцэх юм байна. Байгаль орчныг хамгаалах тухай хуульд нэмэлт, өөрчлөлт оруулах тухай хуулийн төслийн эцсийн хэлэлцүүлгийг хэлэлцэх нь. Хэлэлцэж байгаа асуудалтай холбоотой өөр саналтай гишүүн байна уу? Байхгүй бол хэлэлцэх асуудлаа *батлая*.

            Хуралдаанд Байгаль орчны яамны дэд сайд, бусад албаны хүмүүс оролцож байгаа. Ингээд Байгаль орчныг хамгаалах тухай хуульд нэмэлт, өөрчлөлт оруулах тухай хуулийн төслийг эцсийн хэлэлцүүлэгт бэлтгэсэн талаарх танилцуулгыг УИХ-ын гишүүн Раднаа гуай танилцуулна.

**Ч.Раднаа**:-Та бүхний энэ өглөөний амгаланг айлтгая. Байгаль орчныг хамгаалах тухай хуульд нэмэлт, өөрчлөлт оруулах тухай хуулийн анхны хэлэлцүүлгийг хийж эцсийн хэлэлцүүлэгт бэлтгүүлэхээр Байнгын хороонд шилжүүлсэн. Хуулийн төслийг эцсийн хэлэлцүүлэгт бэлтгэх явцад чуулганы нэгдсэн хуралдааны анхны хэлэлцүүлгээр дэмжигдсэн зарчмын зөрүүтэй 5 саналыг нэмж тусгасан. Үүнээс гадна төсөлд агуулга, бодлого зарчмыг нь алдагдуулахгүйгээр зарим нэгэн заалт, үг найрлагын чанартай, редакцийн чанартай засварууд орохоор байгаа. Жишээлбэл, 34-р зүйлийг бас задалж дугаарлах, хуулийн хэлбэрт арай эвтэйхэн байдал руу оруулах, мөн 37-р зүйлд заасан төрийн захиргааны байгууллагын нэрийг холбогдох хуультай зохицуулах, нийцүүлэх зэрэг найруулгын чанартай зүйлүүд байна.

Мөн түүнээс гадна Ойн тухай хууль, Засгийн газрын Тусгай сангийн тухай хуулиудад бас дэс дугаарын зарим хөдөлгөөн *үүсч* байгаа учир тэр хуулиуд дээр бас жаахан өөрчлөлт орж байна. Ингээд Ойн тухай хуульд өөрчлөлт оруулах тухай, Засгийн газрын тусгай сангийн тухай хуульд өөрчлөлт оруулах тухай хоёр зүйл байгаа юм. Энэ хоёр дээр зарчмын зөрүүтэй саналын *томъёолол* та бүхэнд тарааж байгаа. Бусад өөр зүйл гайгүй болно гэж ингэж бодож байна. Эцсийн хэлэлцүүлгийг хийж өгөхийг та бүхнээс хүсье.

***А*.*Бакей***:-Раднаа гишүүнд баярлалаа,асууж тодруулах зүйл байвал асууя. *Асуулт байхгүй* *бол асуултыг* хаалаа.

Одоо хуулийн төслийг УИХ-ын нэгдсэн хуралдааны эцсийн хэлэлцүүлэгт оруулахтай холбогдуулж санал хэлэх гишүүд байна уу? Алга байна.

Тэгвэл хуулийн төслийг нэгдсэн хуралдааны эцсийн хэлэлцүүлэгт оруулах нь зүйтэй гэсэн саналаар санал хураалгая.

Эхлээд зарчмын зөрүүтэй саналын *томъёоллоор* санал хураалгая. Хоёр янзын зарчмын зөрүүтэй санал байгаа юм байна, Байгаль орчныг хамгаалах тухай хуульд нэмэлт, өөрчлөлт оруулах тухай хуулийн төслийн талаар хоёр янзын зарчмын зөрүүтэй санал байна.

1.Ойн тухай хуульд өөрчлөлт оруулах тухай хуулийн төслийг дэмжих

2.Засгийн газрын тусгай сангийн тухай хуульд өөрчлөлт оруулах тухай хуулийн төслийг дэмжих

Ингээд  Ойн тухай хуульд өөрчлөлт оруулах тухай хуулийн төслийг дэмжье гэсэн гишүүд гараа өргөнө үү. За энэ санал дэмжигдлээ.

Засгийн газрын тусгай сангийн тухай хуульд өөрчлөлт оруулах тухай хуулийн төслийг дэмжье гэсэн гишүүд гараа өргөнө үү. Бүгд дэмжиж байна.

Ингээд хуулийн төслийг нэгдсэн хуралдааны эцсийн хэлэлцүүлэгт оруулах нь зүйтэй гэсэн саналыг дэмжиж байгаа гишүүд гараа өргөнө үү. Ингээд хуулийн төслийг эцсийн хэлэлцүүлэгт бэлтгэсэн тухай Байнгын хорооны танилцуулгыг УИХ-*ын гишүүн*, ажлын хэсгийн ахлагч Раднаа гуай танилцуулах уу? Ингээд өнөөдрийн хуралдаан үүгээр дууслаа, та бүхэнд баярлалаа.

Соронзон хальснаас хянаж буулгасан:

Хуралдааны нарийн

бичгийн дарга                                                               *Ц*.НАРАНТУЯА